**ПРОТОКОЛ №17**

Днес, 08 ноември 2017 г. (сряда) от 13.00 часа в зала „Димитър Димов” (Заседателна зала на ректората) се проведе заседание на Академичния съвет.

Присъстват 34 от членовете на АС (Приложение – Присъствен лист).

Общ списъчен състав – 45

Редуциран кворум – 43

Минимален кворум – 29

**Налице е необходимият кворум за провеждане на Академичен съвет. Заседанието на съвета е редовно и може да взема решения.**

**Проф. Иван Въшин – Ректор на ТрУ** откри заседанието на АС и предложи някои допълнения и уточнения по дневния ред:

**Към точка 8 да се добави:** актуализиране на учебни планове.

**Към докладващи по т. 8 да се добавят:** проф. дсн Гюрга Михайлова – Зам.-ректор по УД и проф. д-р Красимира Георгиева – Декан на ФТТ.

**Нова точка 13: Приемане на Стратегия за интернационализация на ТрУ.**

**Докладва:** проф. дхн Веселина Гаджева – Зам.-ректор по НИМД

**Нова точка 14: Приемане на документи по САНК на професионално направление 7.5. Здравни грижи, специалности „Гериатрични грижи“, „Медицинска сестра“ и „Акушерка“.**

**Докладват:** проф. д-р Христина Милчева – Директор на МК

проф. д-р Коста Костов – Директор на Филиал Хасково

**Нова точка 15: Приемане на актуализирани учебни планове на специалност „Социални дейности“, ОКС „бакалавър“ и ОКС „магистър“, след висше образование.**

**Докладва:** проф. Красимира Бенкова, дф – Ръководител к-ра „Социални дейности“ на МФ

**Точка 16 става Текущи**

Поради отсъствието на секретаря на АС – гл. ас. д-р Тодор Славов, (в болничен) проф. И. Въшин предложи да бъде заместен от гл. ас. д-р Антон Антонов.

Предложението бе гласувано и с 34 гласа “ЗА”, АС прие гл. ас. д-р Антон Антонов да води протокола на днешното заседание. След това се пристъпи към гласуване на допълнения дневен ред.

В резултат на гласуването, с 34 гласа “ЗА” АС прие следния

**ДНЕВЕН РЕД:**

1. Коригиране на численост на персонала, средни брутни работни заплати и фонд “работна заплата“ на структурните звена и на университета като цяло.

**Докладва:** проф. д-р Наско Василев – Зам.-ректор по АСИД

2**.** Корекции на бюджетите на структурните звена и на университета като цяло за 2017 година.

**Докладва:** г-н Руси Кокенов – Началник ФСО

3. Информация за кандидатстудентски прием след висше образование за учебната 2017/2018 г.

**Докладв**а: проф. дсн Гюрга Михайлова – Зам.-ректор по УД

4. Корекции в правилата за разпределение на целевата субсидия на МОН за научни проекти.

**Докладва**: проф. дхн Веселина Гаджева – Зам.-ректор по НИМД

5. Обявяване на конкурси.

**Докладва:** проф. дхн Веселина Гаджева – Зам.-ректор по НИМД

6. Утвърждаване на такси за ползване на площи за презентации и реклама в ТрУ.

**Докладват**: доц. д-р Таня Танева – Главен секретар на ТрУ

проф. дн Михни Люцканов – Декан на ВМФ

7. Актуализация на правилата за дейността на Университетска комисия по управление на качеството.

**Докладва**: проф. д-р Георги Иванов – Ръководител сектор „Качество и акредитация“

8. Утвърждаване на нов курс, учебна програма, план-сметка и актуализиране на учебни планове и такса по СДК.

**Докладват**: проф. Гюрга Михайлова - Зам.-ректор по УД

доц. д-р Димитър Панайотов – Декан на АФ

проф. дн Михни Люцканов – Декан на ВМФ

проф. дн Петър Петров – Декан на ПФ

проф. д-р Красимира Георгиева – Декан на ФТТ

9. Приемане на нов учебен план на ОКС „Магистър“.

**Докладва**: проф. дн Петър Петров – Декан на ПФ

10. Актуализиране на учебни планове на ОКС „Магистър“.

**Докладва**: проф. дн Петър Петров – Декан на ПФ

11. Утвърждаване на такси за обучение на студенти във втора специалност и докторанти на самостоятелна подготовка в Стопански факултет.

**Докладва**: проф. д-р Надка Костадинова – Декан на СФ

12. Утвърждаване на промени във вътрешните правила за работна заплата на ТрУ.

**Докладва:** проф. д-р Наско Василев – Зам.-ректор по АСИД

13. Приемане на Стратегия за интернационализация на ТрУ.

**Докладва:** проф. дхн Веселина Гаджева - Зам.-ректор по НИМД

14. Приемане на документи по САНК на професионално направление 7.5. Здравни грижи, специалности „Гериатрични грижи“, „Медицинска сестра“ и „Акушерка“.

**Докладват:** проф. д-р Христина Милчева – Директор на МК

проф. д-р Коста Костов – Директор на Филиал Хасково

15. Приемане на актуализирани учебни планове на специалност „Социални дейности“, ОКС „бакалавър“ и ОКС „магистър“, след висше образование.

**Докладва:** проф. Красимира Бенкова, дф – Ръководител к-ра „Социални дейности“ на МФ

16. Текущи.

**ПО ПЪРВА ТОЧКА Академичният съвет реши:**

Да се съкратят от щата на УОС 4 щатни бройки „изпълнител-животновъд“ и 2 щатни бройки „изпълнител-пазач невъоръжена охрана.

**ПО ВТОРА ТОЧКА Академичният съвет реши:**

1. Приема и одобрява коригираните бюджети на структурните звена и на университета като цяло за 2017 година – финансова правна форма 0 – републикански бюджет съгласно приложението.

2. Приема и одобрява коригирания списък на капиталовите разходи на структурните звена и на университета като цяло за 2017 година съгласно приложението.

**ПО ТРЕТА ТОЧКА – няма взето решение.**

**ПО ЧЕТВЪРТА ТОЧКА Академичният съвет реши:**

Приема и утвърждава направените корекции в ПРАВИЛА за условията и реда за оценката, планирането, разпределението и разходването на средствата, от Държавния бюджет за финансиране на присъщата на Тракийски университет научна дейност.

**ПО ПЕТА ТОЧКА Академичният съвет реши:**

**Ветеринарномедицински факултет**

1. Да се обяви конкурс за академична длъжност „**главен** **асистент**“ в област на висше образование 6. Аграрни науки и ветеринарна медицина, професионално направление 6.4. Ветеринарна медицина по „Фармакология“ – един, за нуждите на катедра „Фармакология, физиология на животните и физиологична химия“, със срок 2 месеца от публикуването на обявата в „Държавен вестник“ и интернет страницата на ТрУ.

2. Да се обяви конкурс за академична длъжност „**асистент**“ в област на висше образование 6. Аграрни науки и ветеринарна медицина, професионално направление 6.4. Ветеринарна медицина по „Цитология, хистология и ембриология“ – един, за нуждите на катедра „Ветеринарна анатомия, хистология и ембриология“, със срок 2 месеца от публикуването на обявата във вестник „Стандарт“ и интернет страницата на ТрУ.

3. Да се обявят конкурси за хонорувани преподаватели за учебна 2017/2018г. за нуждите на:

**Катедра „Обща и клинична патология на животните“**

1. Дисциплина „Обща патология“

2. Дисциплина „Специална патоанатомия“

Общо 370 ч., от които 30 ч. обучение на английски език

**Катедра „Общо животновъдство“**

**За българско и англоезично обучение по:**

1. Дисциплина „Ветеринарна хигиена и технологии в животновъдството“

2. Дисциплина „Етология, защита и хуманно отношение към животните“

Общо 300 часа

Срок за подаване на документи: две седмици от излизане на обявата в интернет страницата на ТрУ.

**Медицински факултет**

1. Да се обяви конкурс за академична длъжност **„професор“** в област на висше образование 7. Здравеопазване и спорт, професионално направление 7.1. Медицина по научна специалност Обща хирургия (урология) – един на 0.5 щат към клиника по Урология, УМБАЛ „проф. д-р Стоян Киркович“ и на 0.2 щат към катедра „Обща и оперативна хирургия, неврохирургия и урология“, със срок 2 месеца от публикуването на обявата в „Държавен вестник“ и интернет страницата на ТрУ.

2. Да се обяви конкурс за академична длъжност **„асистент“** в област на висше образование 4. Природни науки, математика и информатика, професионално направление 4.2. Химически науки, по „Биоорганична химия, химия на природните и физиологично активните вещества“ – един, на 0.2 щат към катедра „Социални дейности“, със срок 2 месеца от публикуването на обявата във вестник „Стандарт“ и интернет страницата на ТрУ.

3. Да се обяви конкурс за академична длъжност „**асистент**“ в област на висше образование 7. Здравеопазване и спорт, професионално направление 7.1. Медицина по научна специалност Обща хирургия (урология) – един на 0.5 щат към клиника по Урология, УМБАЛ „проф. д-р Стоян Киркович“ и на 0.2 щат към катедра „Обща и оперативна хирургия, неврохирургия и урология“, със срок 2 месеца от публикуването на обявата във вестник „Стандарт“ и интернет страницата на ТрУ.

4. Да се обяви конкурс за академична длъжност „**асистент**“ в област на висше образование 7. Здравеопазване и спорт, професионално направление 7.1. Медицина по научна специалност Педиатрия – един на 0.5 щат към клиника по Детски болести, УМБАЛ „проф. д-р Стоян Киркович“ и на 0.2 щат към катедра „Детски болести“, със срок 2 месеца от публикуването на обявата във вестник „Стандарт“ и интернет страницата на ТрУ.

5. Да се обявят конкурси за хонорувани преподаватели за учебна 2017/2018г. за нуждите на:

специалност „Медицина“ по:

1. Български език за чуждестранни студенти – 240 часа упражнения

2. Педиатрия – 240 часа упражнения

3. Биохимия за обучение на английски език – 75 часа упражнения

4. Пропедевтика на вътрешните болести – 108 ч. упражнения на български език и 108 ч. упражнения на английски език

специалност „Медицинска сестра“, „Акушерка“ и „Лекарски асистент“ по:

1. Вътрешни болести – 120 часа упражнения

2. Гериатрия – 45 часа упражнения

Срок за подаване на документи: две седмици от излизане на обявата в интернет страницата на ТрУ.

**Педагогически факултет**

Да се обяви конкурс за хонорувани преподаватели за учебна 2017/2018г. за провеждане на текуща практика по:

1. Дисциплина „Теория и методика на техническото и технологичното обучение в 1.-4. клас“ – 15 часа

2. Дисциплина „Педагогика на конструктивно-техническата и битова дейност“ – 15 часа

Срок за подаване на документи: две седмици от излизане на обявата в интернет страницата на ТрУ.

**Департамент за информация и повишаване квалификацията на учителите**

1. Да се обяви конкурс за академична длъжност **„асистент“** в област на висше образование 1. Педагогически науки, професионално направление 1.2. Педагогика по „Начална училищна педагогика“ – един, със срок 2 месеца от публикуването на обявата във вестник „Стандарт“ и интернет страницата на ТрУ.

2. Да се обяви конкурс за академична длъжност **„асистент“** в област на висше образование 1. Педагогически науки, професионално направление 1.2. Педагогика по „Информатика и информационни технологии“ – един, със срок 2 месеца от публикуването на обявата във вестник „Стандарт“ и интернет страницата на ТрУ.

**Факултет Техника и технологии**

Да се обяви конкурс за хонорувани преподаватели за летен семестър на учебна 2017/2018г. по:

1. Дисциплина „Приложения и системи за мобилни устройства“ – ОКС „магистър“ – М1, М2ТН – 10 ч. лекции, специалности „АКС“, „МКСУ“, и „ИКТО“, II+IV семестри, редовно обучение.

2. Дисциплина „Логистика на транспортните процеси“ – ОКС „магистър“ – 30 ч. лекции + 30ч. семинарни упражнения, специалност ОУТ, I семестър.

3. Дисциплина „Индустриално предприемачество“ – ОКС „магистър“ – 30 ч. лекции + 20ч. семинарни упражнения, специалност ОУТ, II семестър.

4. Дисциплина „Системи за осигуряване на безопасността на движението“ – ОКС „магистър“ – 20 ч. лекции + 30 ч. семинарни упражнения, специалност ОУТ, II семестър.

Срок за подаване на документи: две седмици от излизане на обявата в интернет страницата на ТрУ.

**ПО ШЕСТА ТОЧКА Академичният съвет реши:**

Цена за ползване на рекламна площ в ТрУ – 200 лева на ден за площ до 15 м² без ДДС.

Цена за ползване на рекламна площ по 25 лв. на час , но не по-малко от 50 лв. без ДДС.

Цена за ползване на метър застроена изложбена площ – 85 лв. с ДДС.

Цена за ползване на метър незастроена изложбена площ – 60 лв. с ДДС.

Цена за фирмени презентации от 45 мин. – 150 лв. с ДДС.

Цена за ползване на лекционна зала за един ден – 500 лв. с ДДС.

**ПО СЕДМА ТОЧКА Академичният съвет реши:**

Приема и утвърждава актуализацията на Правила за дейност на университетската комисия по управление на качеството.

**ПО ОСМА ТОЧКА** **Академичният съвет реши:**

1. Да се проведе през академична 2017/2018 г. курс по български език за чужденци ниво „В1“. Хорариум на курса – 500 часа. Форма на обучение – групова. Такса за един курсист – 1000 €.

2. Приема и утвърждава курс СДК „Приложна кинология“. Хорариум на курса – 150 часа. Такса 1300 лв. – за индивидуална форма на обучение. Такса – 1000 лв. за групова форма на обучение.

3. Утвърждава учебна програма и план-сметка на краткосрочен индивидуален курс СДК „Основи на ултразвуковата диагностика при кучета и котки“. Хорариум на курса – 50 часа. Такса за един курсист – 1000 лв. Ръководител на курса – ас. Л. Лазаров.

4. Таксата за участие в краткосрочен курс за придобиване на кредити за един учител, да бъде повишена от 25 лв. на 30 лв. на ден при минимален брой 15 участници в курса.

5. Утвърждава актуализирани учебни планове на СДК „Учител“, СДК „Начален учител“, СДК „Детски учител“ и СДК „Учител по английски език“.

6. Утвърждава учебните планове на нови СДК „Ресурсен учител“ и “Учител по религия“.

7. Утвърждава такса от 300 лв. за участие в годишен семинар в Докторантския център.

8. Утвърждава такса за участие в курс SOLID WORKS КЪМ ЦПО на Факултет Техника и технологии – гр. Ямбол, както следва:

* за 9 курсисти – 80 лв. за един курсист
* за студенти на ФТТ – 56 лв. за един студент

**ПО ДЕВЕТА ТОЧКА Академичният съвет реши:**

Приема и утвърждава нов учебен план на МП „Специална педагогика - Логопедия“, със срок на обучение четири семестъра и форма на обучение – задочна.

**ПО ДЕСЕТА ТОЧКА Академичният съвет реши:**

Приема и утвърждава актуализирани учебни планове на магистърски програми в ПФ, както следва:

Учебни планове на МП „Предучилищна и начална училищна педагогика“- за 2, 3 и 4-семестъра на обучение.

Учебни планове на МП „Начална училищна педагогика, ИКТ“ – за 2, 3 и 4-семестъра на обучение.

Учебни планове на МП „Специална педагогика – Логопедия“ – за 3 семестъра на обучение.

**ПО ЕДИНАДЕСЕТА ТОЧКА Академичният съвет реши:**

Приема и утвърждава следните такси:

1.Такса за обучение на студенти във втора специалност от професионално направление 3.8. Икономика, ОКС „бакалавър“ – от 200 лв. на семестър да стане **230 лв.** Годишна такса – **460 лв.**

2. Годишна такса за докторанти на самостоятелна подготовка - от 1000 (хиляда лева) да стане **1800** (хиляда и осемстотин лева), които да се разпределят както следва:

10% за стимулиране на Научния ръководител;

10% за катедрата в която се осъществява обучението;

80% за Стопански факултет;

**ПО ДВАНАДЕСЕТА ТОЧКА Академичният съвет реши:**

1. Предложението за промяна в Приложение 1 по І.2.5.2. да отпадне и се запази досегашния текст. Да се направи допълнително обсъждане с Декана на МФ, Директорите на Медицински колеж и Филиал Хасково.

2. Приема и утвърждава промените във вътрешните правила за работна заплата, както следва:

Раздел І. Общи положения

**Чл. 7. става:** Еднократно допълнително възнаграждение със специфичен характер на труда – „за принос в дейността на ТрУ“ е в пряка зависимост от приноса на всеки един служител по повод изпълнението на възложените задачи и се определя с настоящите правила.

Раздел ІІ. Формиране на средствата за работна заплата

**Чл.8 (3) става:** Средствата по ал.2 се коригират по ред, установен в нормативен акт на Министерския съвет за организациите на бюджетна издръжка след решение на Академичен съвет и/или с решение на Академичния съвет.

Чл.8 (4)

**Точка 9 става:** Еднократни допълнителни трудови възнаграждения за над нормативна учебна заетост;

**Точка 10 става:** Еднократно допълнително възнаграждение със специфичен характер – „за принос в дейността на ТрУ”;

Раздел ІV. Допълнителни възнаграждения

**Чл. 23. (1) става:** За над нормативна учебна заетост се заплаща еднократни допълнителни трудови възнаграждения съгласно Приложение 1 от настоящите Правила.

**Чл. 23. (2) става:** Еднократни допълнителни трудови възнаграждения по ал.1 се изплащат със заплатите за м. Октомври на отчетната учебна година.

**Чл. 24. (1) става:** Еднократно допълнително възнаграждение със специфичен характер – „за принос в дейността на Тракийски университет“.

**Чл. 24. (5) става:** Конкретният размер на еднократното допълнително възнаграждение се определя със заповед на Ректора и се начислява и изплаща със заплатите за м. Ноември за съответната година.

**Чл. 24. (6) става:** Размерът на еднократното допълнително трудово възнаграждение по ал.2 се определя индивидуално със заповед на ректора на ТрУ за всеки работещ в Университета по предложение на ръководителите на структурните звена и се ограничава до 1 основна работна заплата на служителите.

Приложение 1

ІІ. Нормативна учебна заетост

**Към ІІ.3. се добавя:** На Директор на колеж, Филиал и департамент – с 55% от учебната заетост на съответната категория или до фактически реализираната.

**ІІІ. става:** Заплащане на еднократно допълнително трудово възнаграждение за наднормативна учебна заетост.

**ІІІ.1.става:** Заплащането на еднократно допълнително трудово възнаграждение за наднормативна учебна заетост, формирана по точка І. и отчетена по точка І.2. се извършва при условие, че нормативът за съответната категория по точка ІІ.1. за всички членове от академичния състав в съответната катедра (секция) е изпълнен.

**Към ІІІ.2. се допълва**: Наднормативните часове по точки І.2.14; І.2.15, І.2.16, І.2.17, І.2.18, І.2.19 и І.2.22 не се заплащат.

**ІІІ.2.2. става:** Заплащането на еднократно допълнително трудово възнаграждение за наднормативна учебна заетост е в размер до 1% от основната индивидуална заплата за съответната длъжност към 15.09. на отчетната учебна година.

**III.2.3. отпада**

**III.2.4. отпада**

**ІІІ.3. става:** Еднократното допълнително трудово възнаграждение за наднормативна учебна заетост се заплаща за наднормативни часове до 40% от норматива за учебна заетост, съгласно точка ІІ.1 за академични и неакадемични длъжности.

**ІІІ.3.1. става:** За наднормативни часове положени във Филиал-Хасково, Медицински колеж, Стара Загора и ОПЧГ се заплаща еднократно допълнително трудово възнаграждение в пълен размер (100%).

**III.3.1.1. се заменя с:** Преподаватели от Медицински факултет да извеждат лекции и упражнения във Филиал, Хасково и Медицински колеж при плануван норматив за академичната длъжност в съответното структурно звено.

**III.3.1.2. се заменя с:** Часовете положени във Филиал Хасково и Медицински колеж, Стара Загора от преподаватели на Медицински факултет, както и часовете положени в Медицински факултет от преподаватели на Медицински колеж, не могат да превишават норматива за съответната академична длъжност в Тракийски университет (асистент – 360 часа, доцент – 300 часа и професор – 240 часа). Часовете да се изплащат периодично след отчитане изпълнението на норматива за всеки семестър на учебната година.

**ІІІ.10.4. става:** Часовете изведени на чужд език за англообучаващите се студенти се заплащат ежемесечно, като допълнително възнаграждение за всеки проведен час в размер, определен с решение на факултетните съвети и допълват учебната заетост, но не се пресмятат за наднормени.

**ІІІ.10.5. става:** Допълнителното трудово възнаграждение по т. т.III.10.4. е в размер на до 5% от основната заплата за съответната длъжност, считано от началото на учебната 2015/2016 година.

Приложение 2 Допълнителни възнаграждения за специфична дейност в Тракийски университет, Стара Загора

**Добавя се нова точка 60:** При възможност за съвместяване на повече от една дейност да се възлагат допълнителни дейности, отразени в новата длъжностна характеристика, като се заплаща до 25% от възнаграждението на вакантната длъжност.

Приложение 3 Списък на административните длъжностите, които получават представително облекло

**Добавят се длъжностите:** Главен експерт библиотекар; Старши експерт кариерен консултант; Старши експерт програми и проекти; Младши експерт СБВЧС; Домакин

**ПО ТРИНАДЕСЕТА ТОЧКА Академичният съвет реши:**

Приема и утвърждава Стратегия за интернационализация на ТрУ.

**ПО ЧЕТИРИНАДЕСЕТА ТОЧКА** **Академичният съвет реши:**

1. Утвърждава доклад (на хартиен и електронен носител) и доказателствен материал към него (на електронен носител) за изпълнение на мерките в програмата за отстраняване на констатираните слабости, посочени в решението на Постоянната комисия по здравеопазване и спорт към НАОА за програмна акредитация на професионално направление 7.5. Здравни грижи, специалност от нерегулираните професии „Гериатрични грижи“, ОКС „професионален бакалавър“.

2. Утвърждава доклад (на хартиен и електронен носител) и доказателствен материал (на електронен носител) към него относно следакредитационното наблюдение и контрол по изпълнение на препоръките формулирани в решението на Постоянната комисия по здравеопазване и спорт към НАОА за програмна акредитация на професионално направление 7.5. Здравни грижи, специалност от регулираните професии „Медицинска сестра, ОКС „бакалавър“.

3. Утвърждава доклад (на хартиен и електронен носител) и доказателствен материал (на електронен носител) към него относно следакредитационното наблюдение и контрол по изпълнение на препоръките формулирани в решението на Постоянната комисия по здравеопазване и спорт към НАОА за програмна акредитация на професионално направление 7.5. Здравни грижи, специалност от регулираните професии „Акушерка“, ОКС „бакалавър“.

**ПО ПЕТНАДЕСЕТА ТОЧКА Академичният съвет реши:**

Приема и утвърждава актуализирани учебни планове на специалност „Социални дейности“, ОКС „бакалавър“ и ОКС „магистър“, след висше образование.